Scutia myrtina

Ny Scutia myrtina dia karazan-javamaniry ao amin' ny fianakaviana Rhamnaceae. Antsoina hoe fanalaloza na sety izy amin' ny teny malagasy. Ity zavamaniry ity dia hita any Azia sy aty Afrika.

 Fanoritsoritana 
Zavamaniry miovaova izay afaka maniry toy ny hazobotry na hazo ny Scutia myrtina, 2-10 m ny haavony sady manana savaivo 30 sm na matetika vahy mianika amin' ny alalan' ny tsilo eny aminy. Matroka, misy nofon-kazo ary vakivaky manaraka ny lavany ny hodiny efa antitra. Volovoloina ny tsimoka tanora ary maitso sy mizorozoro ny rantsany. Maranitra sy mifaingoka sady miaraka tsiroaroa eo amin' ny tonony ny tsilo, izay indraindray tsy misy. Boribory lavalava ny raviny, mifanohitra, indraindray mialonalona. Toy ny an' ny voaroy ny voany, misy hoditra mainty sy nofo fotsy ahitana vihy roa na telo.

 Fampiasana azy 
Zavamaniry fanao fanafody anadiovana kibo ny Scutia myrtina"Fanalaloza", Rakibolana sy Rakipahalalana malagasy. Anasitranana ny tsy fahalevonan-kanina, ny fitohanana, sns ny fitanehana ny hodiny. Be antrakinônina ity zavamaniry ity"Sery", Rakibolana sy Rakipahalalana malagasy.

 Loharano sy fanamarihana